曼聯挑戰最低排名 坦哈格嬲爆終止記者會
2024年04月14日 09:00
東網電視
更多新聞短片
坦哈格失分後心情麻麻。
曼聯喺英超作客2比2逼和般尼茅夫,近4場聯賽只拎到3分下,喺聯賽榜已被紐卡素爬頭跌落第7位(50分),而且仲有機會被韋斯咸(48分)同踢少2場嘅車路士(44分)超越,隨時創造曼聯歷來英超最低排名紀錄。
曼聯喺英超時代嘅最低排名,係費格遜退休後第1個球季(13/14球季),當年喺莫耶斯帶領下以第7名完季。「紅魔鬼」對上一次喺頂級聯賽排低過第7位,已經要數到1989/90嘅英甲年代,當年佢哋最後排喺第13名。
賽後記者會期間,有記者問:「你哋個第7名有被超越嘅危險,如果發現就會係曼聯英超史上最低排名,你覺得......」坦哈格未聽完問題就即時起身走人,邊走邊話:「我唔評論,收番你條問題,呢個問題喺呢刻根本唔重要......」